تورکیه بؤیوک میللت مجلیسی صدری ایسماییل قهرمان، کئچمیشده ایشغال گوجلرینه قارشی غلبه قازانان عزیز میللتین گوجلو بیر شکیلده وارلیغینی داوام ائتدیرجگینی سؤیله‌دی.
23  آوریل میللی اگمنلیک و اوشاق بایرامی ایله تورکیه بؤیوک میللت مجلیسی‌نین آچیلیشی‌نین 98ینجی ایلدؤنومو موناسیبتیله پایتخت آنکارا میللت بیرینجی تورکیه بؤیوک میللت مجلیسینده مراسیم کئچیریلیب.
مراسیمده چیخیش ائدن قهرمان، 26 آوقوست 1071ده بیر جمعه گونو قازانیلان مالازگیرت غلبه ایله آنادولویا آخین ائدن اجدادا قارشی کین و نیفرت بسله‌ین خاچ‌لارین یوزلرله ایللیک پلان‌لارینی، تورک میللتی‌نین هر نوع یوخلوغا و یوخسوللوغو سینه‌یه چکه‌رک پوزدوغونو دئییب.
قهرمان، "بیزلر، بیرگه اینام، تاریخ و مدنیت دگرلرینه صاحب، عینی مقصد اطرافیندا بیرلشمیش بیر میللتیک. بیزلری عینی بایراق، وطن، اینام و ایده‌آل‌لار اطرافیندا توپلایان بو معنوی و مادی عامل‌لرین هئچ بیرینی ترک ائده‌مییک، ائدیلمه‌سینه ده ایمکان وئرمریک." دئیه دانیشدی.
اوچ قارّه‌‌یه، دنیزلره حؤکم ائدن تاریخین قید ائتدیگی ان بؤیوک دولت‌لردن بیری اولان عثمانلی‌نین، بیرینجی دونیا ساواشی‌نین آخیریندا تاریخ صحنه‌سین‌دن سیلینمک طلب اولوندوغونو قید ائدن قهرمان، عزیز میللتین بو چتین‌لیک‌لرین مسئولیتین‌دن گلمه‌سینده میللی ایراده‌سی‌نین تمثیل اولوندوغو مجلیسین بؤیوک رول اوینادیغینی سؤیله‌دی.
چیخیشی‌نین آردین‌دان قهرمان، مجلیس اؤزل دفترینی ایمضالاییب.
